เขียนย่อหน้าเกี่ยวกับ สถานการณ์ค้าปลีกในช่วง 9 เดือนแรกของปี 2560
สถานการณ์ค้าปลีกในช่วง 9 เดือนแรกของปี 2560 มีการเติบโตในระดับทรงตัว สำหรับสินค้าซูเปอร์มาร์เก็ตและสินค้าสุขภาพ ความงาม เป็นหมวดที่มีการเติบโตมาก ส่วนสินค้าในห้างสรรพสินค้า ยังคงเติบโตได้ไม่ดีเนื่องจากผลกระทบของการจับจ่ายที่ยังไม่ปกติ และราคาสินค้าที่ไม่เอื้ออำนวยแก่นักท่องที่ยว เนื่องจากภาระภาษีนำเข้าของสินค้าแบรนด์หรูยังคงสูง ขณะที่สินค้ารแต่งบ้าน และเครื่องใช้ภายในบ้านและไฟฟ้ายังไม่เติบโตเท่าที่ควร เนื่องจากความซบเซาของอุตสาหกรรมก่อสร้างและอสังหาริมทรัพย์ และสินค้าที่ประสบปัญหาการเติบโตจากกำลังซื้อในกลุ่มกลางลงล่างที่อ่อนแอ คือ อาหารทั้งในร้านไฮเปอร์มาร์ท และร้านสะดวกซื้อ

บทเรียนจากย่อหน้านี้

สถานการณ์ค้าปลีกในช่วง 9 เดือนแรกของปี 2560 น่าจะเติบโตระหว่าง 2.8-3.0% คืออยู่ในระดับทรงตัว อย่างไรก็ตามการเติบโตที่เห็นเด่นชัดในเกือบทุกหมวดสินค้ามีลักษณะกระจุกตัวที่เฉพาะในกรุงเทพและหัวเมืองหลักๆ หมวดที่มีการเติบโตมากยังเป็นหมวดสินค้าซูเปอร์มาร์เก็ต (Supermarket) ซึ่งมีเป้าหมายกลุ่มผู้บริโภคคือระดับกลางขึ้นไป อีกหมวดที่เติบโตคือสินค้าสุขภาพและความงาม (Health and Beauty) แยกออกได้เป็น ร้านบิ้วตี้สโตร์ (Beauty Store) ร้านยา (Drug Store) , สินค้าสุขภาพและสินค้าเฉพาะบุคคล (Health & Personal Store) อย่างไรก็ตามในหมวด สินค้าในห้างสรรพสินค้า(Department Store) ยังคงได้รับผลกระทบจากบรรยากาศการจับจ่ายที่ยังไม่ปกติ และ ราคาสินค้าที่ไม่เอื้ออำนวยในการจับจ่ายแก่นักท่องที่ยวเนื่องจากภาระภาษีนำเข้าของสินค้าแบรนด์หรู (Luxury Brand) ยังสูงเมื่อเทียบกับประเทศอื่นที่มีนโยบายเกี่ยวกับการลดภาษีแบรนด์หรู จนก่อให้เกิด ช้อปปิ้ง เดสทิเนชั่น (Shopping Destination) เพื่อจูงใจนักท่องเที่ยว

ส่วนหมวดการแต่งบ้าน (Home Improvement) และ หมวดเครื่องใช้ภายในบ้านและไฟฟ้า (Home Appliance and Electronic) ยังไม่เติบโตเท่าที่ควร ซึ่งเป็นผลจากความซบเซาของอุตสาหกรรมก่อสร้างและอสังหาริมทรัพย์

ด้านหมวดอาหาร (ร้านไฮเปอร์มาร์ท,ร้านสะดวกซื้อ) ที่จับกลุ่มลูกค้าระดับกลางลงล่างยังคงประสบปัญหาการเติบโต เนื่องจากกำลังซื้อในกลุ่มกลางลงล่างยังอ่อนแอ มาตรการการผลักดันงบประมาณการใช้จ่ายภาครัฐลงสู่ฐานรากแม้เริ่มมีประสิทธิภาพและส่งผลให้เกิดกำลังซื้อเพิ่มขึ้นแต่ก็เป็นไปค่อนข้างช้า